
REFERAT
privind aprobarea asocierii dintre Municipiul Timişoara şi Clubul Sportiv Somo Kick Boxing şi acordarea contribuţiei financiare pentru organizarea şi desfăşurarea programului sportiv 
international Gala de Box  ,,Capitala Boxului Timişoara”
            Prin adresa înregistrată cu nr. SC2014-000867/16.01.2014, Clubul Sportiv Somo Kick Boxing Timisoara propune realizarea unui parteneriat prin asociere cu Municipiul Timişoara, pentru finanţarea şi realizarea în comun a activităţilor privind organizarea şi desfăşurarea programului sportiv internaţional Gala de Box ,,Capitala Boxului Timişoara”, în perioada 27-30 martie 2014. Contribuţia financiară solicitată este în suma de 30.000 lei. 

Din expunerea de motive prezentată în materialul depus de Clubul Sportiv Somo Kick Boxing, se pot menţiona urmatoarele: 

Programul sportiv se include in programul national de utilitate publica’’Promovarea sportului de performanta’’ si reprezinta o gala internationala de box, care cuprinde 5 meciuri de box profesionist si in deschidere meciuri demonstrative de box amator.Participantii sunt boxeri  profesionisti de valoare : 2 boxeri din Germania( Hamburg); 2 boxeri din Ungaria; 1 sportiv din R.Moldova; 3 sportivi din Bucuresti.Din Timisoara va boxa multiplul campion Flavius Biea-campion mondial si european la amatori - juniori/tineret , care va boxa in meciul principal al galei pentru centura nationala de box profesionist.Adjudecarea centurii nationale confera sportivului timisorean calificarea pentru participarea in finala pentru adjudecarea titlului european , in toamna anului 2014. 
Pentru gala de box amator au fost invitati  sa boxeze sportivi ai Centrului Olimpic Resita si sportivi din cluburile locale. Obiectivul principal este continuarea traditiei boxului timisorean si cresterea impactului educativ al acestui sport , prin exemplul dat tineretului de catre campionii nostri, adevarate modele.

Proiectul are un buget de cca 61.000 lei, resursele de finantare fiind contributia financiara solicitata de la Primaria –Consiliul Local Timisoara in suma de 30.000 lei si resurse proprii din finantari private.


Scopul şi obiectivele programului sportiv sunt: asigurarea condiţiilor organizatorice şi materiale de practicare a boxului la nivel de performanţă;promovarea sportivilor români şi timişoreni; îmbunătăţirea pregătirii lor sportive prin participarea alături de sportivi de valoare într-o competiţie internaţională; îmbunătăţirea gradului de motivare în pregătire al sportivilor juniori şi seniori din Timişoara; atragerea unui număr cât mai mare de tineri practicanţi pentru a deveni viitori sportivi de performanţă în Municipiul Timişoara; sporirea prestigiului Municipiului Timisoara pe plan national si international prin promovarea performantelor sportive de exceptie ale sportivilor timisoreni.

Grupurile ţintă şi beneficiarii programului sportiv:
- sustinerea continua a activitatilor de performanta la nivelul  juniorilor si seniorilor, pentru cei mai buni boxeri;
- imbunatatirea performantelor sportivilor timisoreni, cum este cazul campionului Flavius Biea care prin trecerea la profesionism are nevoie de meciuri la nivel national pentru a putea participa ulterior in plan international la finala pentru titlul europen, ceea ce ar reprezenta cresterea notorietatii internationale;

- imbunatatirea performantelor sportivilor si promovarea celor care sunt in perspectiva selectiei in loturile nationale; 
- beneficiar este si publicul timisorean, care apreciaza sporturile de contact, si care are posibilitatea vizionarii unei competitii internationale.
Având în vedere cele prezentate şi analiza documentaţiei depuse de Clubul Sportiv Somo Kick Boxing, înaintăm propunerea privind aprobarea asocierii între Municipiul Timişoara şi Clubul Sportiv Somo Kick Boxing, precum şi pentru alocarea sumei de 30.000 lei ca şi contribuţie financiară de la bugetul local, pentru organizarea şi desfăşurarea programului sportiv internaţional Gala de Box ,,Capitala Boxului Timişoara”.
Menţionăm că prin HCLMT nr.3 /28.01.2014 a fost aprobat bugetul local pe anul 2014, care prevede la cap 67.02.05.01- Sport suma de 18.000.000 lei pentru parteneriatele locale în sport. Din aceasta suma este disponibilă contribuţia financiară propusă în valoare de 30.000 lei, pentru organizarea şi desfăşurarea programului sportiv international : Gala de Box ,,Capitala Boxului Timişoara”.
            Asocierea dintre Clubul Sportiv Somo Kick Boxing şi Municipiul Timişoara are ca obiective principale:  continuarea traditiei boxului timisorean si cresterea impactului educativ al acestui sport olimpic; asigurarea condiţiilor organizatorice şi materiale de practicare a boxului la nivel de performanţă;promovarea sportivilor români şi timişoreni; îmbunătăţirea pregătirii lor sportive prin participarea alături de sportivi de valoare într-o competiţie internaţională; îmbunătăţirea gradului de motivare în pregătire al sportivilor juniori şi seniori din Timişoara; atragerea unui număr cât mai mare de tineri practicanţi pentru a deveni viitori sportivi de performanţă în Municipiul Timişoara; sporirea prestigiului Municipiului Timisoara pe plan national si international prin promovarea performantelor sportive de exceptie ale sportivilor timisoreni.
Derularea asocierii se va realiza în baza contractului de asociere , anexă la hotarârea de consiliu, care cuprinde toate clauzele asocierii, dintre care menţionăm contribuţia părţilor contractante : 
I). Municipiul Timişoara contribuie în cadrul asocierii, cu următoarele :

    1. Pune la dispoziţie Sala Polivalentă Olimpia, in data de 29.03.2014, pentru  organizarea şi desfăşurarea programului sportiv: Gala de Box,,Capitala Boxului Timişoara”;
    2. Contribuie financiar, cu suma de 30.000 lei , de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive’’);
    3. Contribuţia financiară se efectuează pentru activitatea sportivă prevăzută în Anexa 2 la prezentul contract

    4. Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul asocierii, sunt precizate în  Anexa 1 la contractul de asociere, elaborată în conformitate cu prevederile Legii nr.69/2000 a educaţiei fizice si sportului, art.69 alin.(1) şi (2), privind cuprinderea în contractul încheiat între Municipiul Timişoara si structurile sportive a activităţilor şi naturii de cheltuieli finanţate, în baza prevederilor H.G. nr.1447/2007 privind aprobarea Normelor financiare pentru activitatea sportivă.
În situaţia în care se constată că sume din contribuţia financiară alocată din bugetul local structurii sportive nu au fost utilizate în scopul atingerii obiectului asocierii sau/şi conform prevederilor legale, acestea vor fi recuperate de la structura sportivă.
II).  Clubul Sportiv Somo Kick Boxing contribuie în cadrul asocierii, cu următoarele:

1. Administrează sumele alocate de la bugetul local pentru acoperirea în mod exclusiv a 
cheltuielilor din activitatea sportivă a clubului, conform categoriilor precizate în Anexa1 la contractul de asociere şi numai în scopul pentru care a fost încheiată prezenta asociere ;

   2. Asigură acoperirea tuturor cheltuielilor, cu exceptia celor acoperite din bugetul local prin alocarea sumei prevazute la pct.I.,subpct.2, necesare asigurării condiţiilor organizatorice şi materiale pentru desfăşurarea programelor sportive din calendarul intern si internaţional, prevăzute în Anexa 2 la contract;

   3. Are obligaţia realizării pe durata asocierii a obiectivelor de performanţă şi indicatorilor prevăzuţi în Anexa 3 la contract;
   4. Întocmeşte şi transmite către Municipiul Timişoara, un raport financiar, însoţit de  documentele justificative pentru cheltuielile efectuate din contribuţia financiară şi resurse proprii, care stau la baza achitării tranşelor din contribuţia financiară; 
   5. Acordă tuturor persoanelor acces gratuit la gala de box;

   6. Promovează imaginea Municipiului Timişoara şi a Consiliului Local al Municipiului Timişoara pe toate materialele promoţionale aferente galei de box şi evenimentele media;
   7. Prin atitudinea, comportamentul si manifestările lor, conducătorii, sportivii şi angajaţii clubului, vor promova un climat de fair-play şi nu vor afecta imaginea Municipiului Timişoara;

   8. Participă la acţiunile organizate de consiliul local la care este invitată, prin acţiuni sportive demonstrative ;

   9. Va realiza obligaţiile legale care revin organizatorilor competiţiilor, pentru prevenirea şi combaterea violenţei în sport, va promova olimpismul şi spiritul de fair-play.
   10. Participă la acţiunile organizate de consiliul local la care este invitată, prin acţiuni sportive demonstrative ;

            Celelalte clauze contractuale definesc condiţiile asocierii şi modul de execuţie a contractului de asociere între Municipiul Timişoara şi Clubul Sportiv Somo Kick Boxing.  
Având în vedere cele menţionate, propunem aprobarea asocierii între Municipiul Timişoara şi Clubul Sportiv Somo Kick Boxing şi înaintăm pentru analiză , avizare şi aprobare proiectul de hotărâre alăturat.

	Viceprimar,                                                                          Secretar,

Dan Diaconu                                                                        Ioan Cojocari 
Director Direcţia Economică,                                             Director Direcţia Instituţii Şcolare,
                                                                                            Medicale, Sportive si Culturale, 
Smaranda Haracicu                                                             Ioan Mihai Costa


                                          Biroul Baze Sportive,

                                                                                            Ion Craşovan
                                                             Avizat Juridic,

                                                             Daniela Ştefan

